નવાઝ શરીફ તરીકે જો પાકિસ્તાનમાં નરેન્દ્ર મોદી પેદા થાય, તો નિશ્ચિત વાત છે કે સ્વાતંત્ર્યકાળથી પડતર રહેલ કાશ્મીર મુદ્દો પણ ઉકેલાઈ જાય. પાકિસ્તાન માટે તો કાશ્મીર હંમેશા અગ્રતાક્રમનો મુદ્દો રહેતો આવ્યો છે, પરંતુ ભારતમાં કદાચ નરેન્દ્ર મોદીની એવી પહેલી સરકાર હશે કે જેની યાદીમાં કાશ્મીર મુદ્દો અગ્રતાક્રમનો છે. તેથી નરેન્દ્ર મોદી વડાપ્રધાન બનતા જ કાશ્મીર મુદ્દે ભારત-પાકિસ્તાન વચ્ચે તણખલાઓ વધુ ઝરશે, પરંતુ જો મોદીનો પાકિસ્તાન અંગેનો સુપર પ્લાન સફળ નિવડે, તો પાકિસ્તાનમાં કટ્ટરવાદીઓ નબળા પડશે અને આ સાથે જ કાશ્મીર મુદ્દે સદ્ભાવપૂર્ણ અને ઉદારતા સાથે વાતચીત શરૂ થવાનો માર્ગ પણ મોકળો થશે. નરેન્દ્ર મોદીને જાણનારા કહી શકે છે કે જે રીતે સરદાર પટેલે સોમનાથમાં વગર વિવાદે શિવ મંદિરનું નિર્માણ કરાવ્યું, તેવી જ રીતે નરેન્દ્ર મોદી પણ પોતાની ડિપ્લોમોદી દ્વારા કાશ્મીરની એક ઇંચ ધરતી પણ પાકિસ્તાનને આપ્યા વગર કાશ્મીર મુદ્દો ઉકેલી નાંખશે.